NaiveNeuron/SloPal huggingface dataset:
Ľ. Jahnátek, minister hospodárstva SR: (2009-10-29):
Aký to má význam, snažil som sa vo svojej odpovedi jasne deklarovať. V prvom rade strategický, strategický význam. My totiž nemáme reálne napojenie na normálny transeurópsky ropovod, ktorý funguje a je spoľahlivý z hľadiska bezpečnosti pre ostatné krajiny, hlavne na západ od Slovenskej republiky. Uvedomme si, že 10 mil. ton práve cez ropovod AWP si už zabezpečuje aj Česká republika. Česká republika vytvorila dostatočnú kapacitu na to, aby v prípade porúch, ktoré sa stali s plynom v januári tohto roku, a mohli by sa stať aj s ropou, majú okamžite náhradu na krízové dodávky, na komerčné dodávky potrebujú zhruba 18 mesiacov na to, aby si kontrahovali kapacitu prepravnej trasy. Čiže, znovu zdôrazňujem, strategický význam. Strategický význam v tom, že my vieme cez tento ropovod doniesť až 3,5 mil. kubíkov, tak bude dimenzovaný tento ropovod, ale či bude komerčne využívaný, to závisí od obchodných podmienok, ktoré budú dávať jednotliví partneri. Súčasťou tohto projektu je aj vybudovanie zhruba 75 tisíc ton zásob, výstavba nového zásobníka na území Rakúska pri hraniciach Slovenskej republiky, ktorý bude okamžite saturovať zhruba 3-dňovú spotrebu na území Slovenskej republiky. Čo sa týka samotnej trasy, sú 4 alternatívy vypracované, zatiaľ je štúdia na 4 trasy. Ja som dal pokyn Transpetrolu, aby začali rozpracovávať minimálne 2 reálne trasy. Jedna z tých trás by mala ísť mimo územia Žitného ostrova. Ale čo sa týka samotného Žitného ostrova, mňa trošku prekvapujú názory, ktoré sa objavujú či v médiách, alebo vo vyjadreniach rôznych diskutujúcich k tejto téme, kde prepojenie cez Žitný ostrov sa spája s okamžitou likvidáciou zdrojov pitnej vody na území Žitného ostrova. To je jeden veľký omyl. Chcel by som podotknúť, že na Žitnom ostrove 60 rokov existuje veľká rafinérka Slovnaft, ktorá je oveľa väčším nebezpečenstvom ako krátky 10-kilometrový úsek, ktorý by mohol dodatočne vzniknúť na území Žitného ostrova. Do Slovnaftu vedú stovky kilometrov a sú tam stovky kilometrov prepojení v rámci tekutých ropných produktov. Cez Žitný ostrov nevedie len dodávka ropy do Slovnaftu, ale aj produktovody na ostatné územie Slovenskej republiky. Zároveň upozorňujem, že tieto potrubia boli vybudované technológiami a materiálmi spred 60 rokov. Čiže stav, technický stav týchto ropovodov je v oveľa úbohejšom stave, ako by bola výstavba novej trasy, ktorá by musela mať minimálne 3-krát istenie. Ubezpečujem vás, že skôr, než dôjde k rozhodnutiu, ktorá trasa to bude, budú musieť byť všetky tieto otázky zodpovedané, ale nie politikmi, nie laickou verejnosťou, ale predovšetkým odborníkmi, ktorí sa v tejto oblasti vyznajú.
Pčolinský, Peter, podpredseda NR SR (2023-05-25):
Ďakujem, žiadna faktická poznámka. Vyhlasujem rozpravu za skončenú. Chce zaujať stanovisko navrhovateľka? Nie. Pán spravodajca? Termín hlasovania, dnes 17.00 hod. Prerušujem rokovanie o tomto bode. A teraz budeme pokračovať prvým čítaním návrhu poslancov Pellegriniho, Rašiho, Ferenčáka a Blcháča na vydanie zákona, ktorým sa dopĺňa zákon Slovenskej Národnej rady č. 138/1991 Zb. o majetku obci v znení neskorších predpisov a ktorým sa dopĺňajú niektoré zákony. Návrh zákona je uverejnený ako tlač 1651. Návrh na pridelenie o prerokovaní výborom je v rozhodnutí č. 1714. Dávam slovo poslancovi Blcháčovi, aby návrh zákona uviedol, a pripraví sa spravodajca Martin Beluský. (Rokovanie o návrhu poslancov Národnej rady Slovenskej republiky Petra Pellegriniho, Richarda Rašiho, Jána Ferenčáka a Jána Blcháča na vydanie zákona, ktorým sa dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a ktorým sa dopĺňajú niektoré zákony , tlač 1651.)
Mikloško, Jozef, poslanec NR SR (2015-09-22):
Ďakujem. Pani veľvyslankyňa ma nazvala veľvyslancom, to už som dlho nepočul, takže jej za to ďakujem. Ona bola dobrá veľvyslankyňa v Rakúsku aj v Poľsku a ja som teda bol len taký amatér, dobre. Ja by som chcel povedať, že čakať na to, že budeme mať my dosť, to nikdy nebude. Lebo stále nebudeme mať dosť. Čakať na tieto podmienky, že potom budeme môcť my dávať, proste to nikdy nenastane. To už tu, myslím, aj bolo povedané. Ďalšia vec, že rozvojová pomoc môže byť aj nebezpečná. Ja som navštívil párkrát Bosnu, Hercegovinu. Tam nám povedali, všetko dostávame, ľudia si odvykli pracovať a už len čakajú na tie balíky. Čiže je to aj svojím spôsobom niekedy nebezpečné, keď to dáme tam, kde proste to nemá byť. Veľmi za vzorné pokladám dávanie štipendia mladým ľuďom zo zahraničia, aby tu študovali. Vieme, že vietnamská vláda skoro celá aj doteraz hovorí česky alebo slovensky. Má to iste dobrý vplyv aj na naše vzťahy. Čiže štipendiá ľuďom, aby sa tu vzdelali a prípadne mohli potom ísť domov a tam pomáhať. Ešte poznámka mi teraz napadla, ktorá súvisí aj s pani Vášáryovou, ale nielen, že týka sa to aj úradu pre zahraničných Slovákov, tento zákon. Onedlho tu budeme mať, možná o pár dní, správu zahraničných Slovákov. Tam sa o tom nič nehovorí, že sa niečo mení alebo, lebo oni majú 1,2 mil. na dotácie pre zahraničných Slovákov. Či sa niečo mení, to je skôr otázka na pána ministra vo vzťahu na úrad zahraničných Slovákov cez tento rozvojový zákon. Ďakujem.
Viskupič, Jozef, poslanec NR SR (2014-10-21):
Ďakujem za reakcie, kolegovia. Čo sa týka, ja som si len osvojil názor tuná kolegu z klubu, takže to si asi budete musieť doriešiť s právnikmi. Takisto, pán predseda výboru Jarjabek, my máme taký často problém medzi sebou, že vy to, čo ja hovorím, pochopíš teda z úplne opačnej strany. Čiže... Ale, našťastie, to odcitovala kolegyňa Horváthová, lebo ja som hovoril za marketing jednotka s hviezdičkou. Inými slovami povedané, spoločenská téma potravín a detí je to správne, po čom by sme mali ísť. A to znamená, že áno, otvorme ju. Ja som čakal od vašej strany omnoho viacej. Omnoho viacej aj v téme potravín, aj v téme obezity, aj v téme ochrany a zdravých potravín medzi deťmi. A nielen to, čo je najjednoduchšie, že oprieť sa do nejakých bufetov, respektíve automatov. Inak tam to vidím, lebo školy sa s týmto už hrali, to, čo hovoril pán poslanec Martvoň. A dokonca deti majú tzv. predplatené kľúče, kde si kupujú, kde im rodič nabije nejakou finančnou hotovosťou, čo predpokladám, že to bude ten zmluvný vzťah, a oni si už len potom vyberajú, či zdravú alebo nezdravú, potravinu z nejakého automatu, takže tam to asi poriešené bude. Takže marketing zvládnutý fajn, a preto ten výstup, keďže ja som z tohto prostredia, a nie pediatrický alebo právny, tam som iba citoval predchádzajúcich rečníkov. Ďakujem.
M. Hort, podpredseda NR SR: (2009-09-10):
Otváram rozpravu. Konštatujem, že som nedostal žiadnu písomnú prihlášku. Pýtam sa, kto sa chce prihlásiť do rozpravy ústne. Pán poslanec Fronc, ospravedlňujem sa, áno, ste prihlásený do rozpravy písomne. Po jeho vystúpení dám možnosť prihlásiť sa ústne. Nech sa páči.
Bugár, Béla, podpredseda NR SR (2019-06-25):
Tak.
Glváč, Martin, podpredseda NR SR (2018-10-17):
Ďakujem. S reakciou pán poslanec Mihál, nech sa páči.
Klus, Martin, podpredseda NR SR (2019-12-04):
Ďakujem. Jedna faktická poznámka na vystúpenie pána poslanca. Pán poslanec Budaj, nech sa páči.
Číž, Miroslav, podpredseda NR SR (2015-06-15):
Faktické poznámky – páni poslanci Galko a Jarjabek. Uzatváram možnosť prihlásiť sa faktickou poznámkou. Slovo má pán poslanec Galko.
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) Prítomných 145 poslancov, za 140, 2 sa zdržali, 3 nehlasovali. Konštatujem, že sme takmer absolútnou väčšinou schválili návrh novely zákona č. 576/2004 Z. z. o zdravotnej starostlivosti. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s protokolom k Severoatlantickej zmluve o pristúpení , utíšme sa prosím, pristúpení Fínskej republiky (tlač 1086). Prosím spoločného spravodajcu z výboru pre obranu a bezpečnosť pána poslanca Igora Husa, aby hlasovanie uviedol.
Klus, Martin, poslanec NR SR (2017-02-07):
Ďakujem pekne za slovo. Pán poslanec Kresák, vy ste pre mňa veľmi silnou autoritou, pokiaľ ide o ústavné právo. Ale pamätám si, že posledne, keď sme tu predkladali v podstate totožný návrh zákona, akurát sme naň išli iným spôsobom, otvorili sme práve to jadro ústavy, ktoré navrhujete, tak ste nás kritizovali práve za to, že otvárame jadro ústavy. Takže sme teraz našli iný spôsob ako na to, aby sme pomenovali, ktoré konkrétne funkcie nie sú zlučiteľné podľa nášho názoru s funkciou poslanca Národnej rady Slovenskej republiky. Tak aj toto je problém. Ja teda navrhujem, sadnime si k tomu, pretože my určite s týmto návrhom prídeme opäť. Je to pre nás veľmi silné zrkadlo pre vás, tých, ktorí ste v tomto konflikte záujmov, a my ho budeme používať dovtedy, kým sa tento stav na Slovensku nezmení. Ďakujem veľmi pekne.
M. Číž, podpredseda NR SR: (2007-02-09):
Slovo má pani poslankyňa Tóthová Katarína.
Kotleba, Marian, poslanec NR SR (2021-02-25):
Vážené poslankyne, vážení poslanci, aj v koalícii, videli ste to aj vy, naozaj toto, čo predviedla pani ministerka, to sa nedá nazvať inak ako pohŕdaním parlamentom, kde ministerka, členka výkonného orgánu, exekutívy, vlády tu vystúpi pred poslancami, chce im povedať ako argument niečo v rámci reakcie na vystúpenie poslanca Suska, vo svojom vystúpení povie, že sa nestotožňuje s tým, čo je v materiáli zahrnuté, čo sama predkladala, a že tí ľudia, tí poslanci, ktorí ďalej budú tieto informácie, ktoré obsahuje materiál, šíriť, tak zavádzajú. Vážení poslanci z koalície, ja si myslím, že to dnes alebo v tejto chvíli nie je o politickom tričku, ale o skutočne elementárnej úcte voči parlamentu, ktorý má naozaj ako jediný zákonodarnú moc v rámci Slovenskej republiky a nemôže ministerka sa takto správať v Národnej rade a nemôže povedať, že materiál, ktorý predložila, jednoducho obsahuje časti, ktoré keď poslanci budú opakovať aj v pléne alebo na verejnosti, takže zavádzajú. Viete, ja som sa jej chcel spýtať jednoduchú otázku, pani ministerka, keď hovoríte, že toto je nešťastná formulácia, aká by bola tá formulácia exaktná? Aká by bola tá formulácia, ktorou by sme mohli nazvať, že je formulácia šťastná? No ale viete, ťažko je sa rozprávať s prázdnym pultom, ťažko je dávať otázky človeku, ktorý je už možno niekde vo vládnej limuzíne s majákmi a ide niekde mimo parlament. To je, toto bola veľmi nešťastná reakcia a veľmi smutná vizitka toho, v akej veľkej nervozite sa vláda nachádza a ako sa veľmi bojí otázok.
A. Belousovová, podpredsedníčka NR SR: (2010-03-03):
Vyhlasujem  rozpravu za skončenú. Pán minister ako navrhovateľ, chcete zaujať stanovisko k rozprave? Nie. Pán spoločný spravodajca, chcete zaujať stanovisko? Takisto nie. Prerušujem rokovanie o tomto bode programu. Ďalej bude nasledovať druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov . Vládny návrh zákona má tlač 1427 a spoločnú správu výborov máte ako tlač 1427a. Opäť má slovo pán minister Chovan, ktorý vládny návrh zákona odôvodní. Nech sa páči.
M. Sabolová: (2007-06-28):
Vážení páni, budú to teda štyri interpelácie. Interpelujem vás vo veci vymáhania koncesionárskych poplatkov a nehoráznych poplatkov z omeškania firmou Lawyer Partners. Čo ste doteraz podnikli a čo podniknete z vašej pôsobnosti, z vašej kompetencie vo veci nelegálneho vymáhania poplatkov a penále z omeškania hore uvedenou spoločnosťou od tisícky občanov, ktorí si svoju povinnosť voči Slovenskému rozhlasu splnili? Bolo by dobré, keby ste začali konanie z vlastného podnetu, aby sa koncesionári nedostali do situácie ako občania pri kauze BMG Invest alebo podobných nebankových subjektoch. V prílohe interpelácie vám prikladám niekoľko podnetov od občanov. Dovolím si povedať možno len veľmi krátko. Dostala som úplne čerstvo včera jeden list, kde zaplatená istina, ktorú koncesionár, majiteľ firmy urobil vo výške 1 620 Sk za nejakých sedem či osem rokov vraj nedoplatkov, ale keďže nechcel skúmať náležitosti, lebo musel by ísť niekoľko desať rokov dozadu, aby zistil, či v danom mesiaci zaplatil, alebo nezaplatil poplatok, dostal poplatok z omeškania 11 miliónov 940 tisíc, pričom istina bola 1 620 Sk, ktorú zaplatil ešte v roku 2005. Niekoľko takýchto prípadov vám priložím. Ďakujem pekne za pozornosť.
Laššáková, Jana, podpredsedníčka NR SR (2013-02-14):
Pán poslanec, ale držme sa radšej zákona, dobre? Ja viem, že to všetkých zabáva, ale... (Ruch v sále.) Dobre?
Podmanický, Ján, poslanec NR SR (2011-07-07):
Ja vystupujem, pán podpredseda, ja vystupujem. Ja vystupujem, v rámci vystúpenia nemôžete dávať procedurálne návrhy. (Potlesk.)
Blanár, Juraj, podpredseda NR SR (2021-05-05):
Posledný písomne prihlásený v rozprave je pán poslanec Boris Susko, zároveň predseda výboru, ktorému udeľujem slovo. Nech sa páči.
Ferenčák, Ján, poslanec NR SR (2021-05-03):
Pán poslanec Takáč, jednu vec si vystihol veľmi dobre, pretože poľnohospodárstvo úzko súvisí s vidiekom, rozvojom vidieka, ale aj s produkciou aj lokálnych potravín. A ako si namietal, že dochádza k centralizácii a centralizmu v rámci ministerstva pôdohospodárstva, by som doplnil, že dochádza skoro vo všetkých ministerstvách aj vrátane ministerstva regionálneho rozvoja. Je dokonca, teraz má prísť nový návrh zákona o regionálnom rozvoji a samotné plány regionálneho rozvoja majú tvoriť šiesti ľudia a dvaja sú z ministerstva, dvaja sú z okresných úradov a dvaja sú z vyšších územných celkov. Takže aká decentralizácia moci, keď všetko sa centralizuje do jednej centrály? Sami dobre vieme, že celý rozvoj Slovenska je postavený na európskych zdrojoch. Program rozvoja vidieka bol v minulom programovom období, teraz príde samostatný program a samotné mestá a obce a rozvoj samospráv má byť financovaný, mala by financovať vo väčšine z týchto zdrojov, tiež ktoré prídu. Táto vláda im pridelila 8 %. V rámci iných krajín hovoríme aj o 35 %. Takže tak asi úprimne sa myslí podpora samosprávy a podpora vidieka, rozvoja. A chcem ešte podotknúť jeden problém, ktorý tu je. Máme tu miestne akčné skupiny. O tom nikto tuná nehovoril. Sú to, je to 200 mil. eur, ktoré tieto obce, mestá a vidiek mal čerpať. Tieto peniaze pre neschopnosť podpísania čo len jedného, jedného projektu stoja na ministerstve pôdohospodárstva a stoja na ministerstve regionálneho rozvoja v rámci IROP-u a PRV. Dokonca ani nie sú podporené na samotné riadenie. To je veľký problém.
Gabániová, Darina, poslankyňa NR SR (2017-12-01):
Ďakujem. Pani poslankyňa, celé to vaše vystúpenie vo mne evokovalo jeden, jeden dojem, ale hneď na začiatku poviem jednu vec. Viete, naše zdravotníctvo utrpelo najstrašnejšie údery, rany, keď boli prijaté Zajacove zákony v 2004 a začali platiť od 2005. Ale nebudem tu zdržiavať s týmito faktami a čo všetko to obnáša. Ja už som vystúpila v tomto zmysle x-krát a tam by som mohla povedať len to, že treba zvýšiť hodnotu bodu a týmto spôsobom a týmto smerom uhrádzať to, čo zdravotníctvo potrebuje finančne mať uhradené. K vášmu vystúpeniu by som teda mala jednu jedinú poznámku. Mám taký silný pocit, že to vaše vystúpenie bolo v podstate kočírovanie celého tohoto procesu do procesu tam, kde je teraz naše školstvo, že zavedením poplatku, už nech sa týka akéhokoľvek, čo stále sa nevieme vzdať, nebudem hovoriť, ktorá strana a kde tých 20-korunačiek Zajacových a stále sa to supluje, nejakým spôsobom sa čosi hojí, je nespokojnosť. Nebudem hovoriť, že je, samozrejme, nedostatok lekárov a tak ďalej a tak ďalej, čo všetko je v našom zdravotníctve javom starým známym. Samozrejme, že sa znižuje postupne dostupnosť zdravotnej starostlivosti všelijakými bariérami, ale aj s tým školstvom vy v podstate chcete, aby potom postupne bola samozrejme plne uhrádzaná aj čiastka zo zdravotnej poisťovne, aj príplatok pacienta prípadne za tie extra hodiny. Len som zvedavá, ktorý otrok to bude vykonávať... (Prerušenie vystúpenia časomerom.)
Šuteková, Miriam, poslankyňa NR SR (2021-03-30):
Ja v podstate len chcem zaskočiť, lebo každý, kto sa odváži v tejto sále spomenúť slovo petícia, tak dostane otázku, že vy ste ju videli, tých 128-tisíc podpisov, o akej petícii tu vlastne hovoríme. Tak iba som si zaskočila za pána kolegu, keďže vybehol teraz, ale nemusíte mi na to odpovedať. Chcem vám poďakovať za tento príspevok a za to, ako ste k nemu pristúpili, a iba toľko.
Glváč, Martin, podpredseda NR SR (2017-03-29):
Ešte raz, na rečníka, nie na toho, kto dal faktické poznámky.
Remiašová, Anna, poslankyňa NR SR (2022-02-23):
Viedol Boris Kollár, ktorý okamžite povedal výsledky grémia, na to vystúpil pán Jarjabek, vulgárne nám nadával všetkým do primitívov a celú vládu a... (Prerušenie vystúpenia predsedajúcim.)
Glváč, Martin, podpredseda NR SR (2018-06-14):
S faktickými poznámkami jedna poslankyňa. Dve. Končím možnosť prihlásiť sa. Pani poslankyňa Kuciaňová, nech sa páči.
Laurenčík, Milan, podpredseda NR SR (2022-03-17):
Ďakujem. Pán poslanec, prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Končím možnosť prihlásiť sa do rozpravy. Do rozpravy sa prihlásil pán poslanec Marian Kotleba, nech sa páči.
Grendel, Gábor, podpredseda NR SR (2020-06-10):
Pani poslankyňa Leščáková.
Kočiš, Eduard, poslanec NR SR (2021-07-01):
Ďakujem pekne za slovo, pán predsedajúci. Pán kolega, vo vašom návrhu zákona predkladáte, resp. dávate do pozornosti, že sa upravuje prevod správy pozemkov, ktoré sú vo vlastníctve štátu v národných parkoch na Štátnu ochranu prírody Slovenskej republiky. Doteraz boli tieto pozemky v národných parkoch obhospodarované ministerstvom pôdohospodárstva a takto by mali participáciou prechádzať na štátnu ochranu prírody. Táto vaša novela by mala vlastne túto správu pozemkov prejsť plynule z ministerstva pôdohospodárstva pod ministerstvo životného prostredia, konkrétne pod štátnu ochranu prírody. Rozprával ste tu o rôznych takých témach, ako je vodozádržná funkcia lesa a mokradí, samozrejme, že človek s tým súhlasí alebo ako že je to ekosystémová služba, to je tiež pravda, len v druhej vašej časti ste rozprával, že pracovníci v týchto odvetviach, v tomto lesohospodárstve, dotknem sa najmä regiónu severovýchodu Slovenska, najmä štátnych lesov Ulič. Jednoducho, ak táto funkcia prejde pod životné prostredie, tak si dovolím povedať, že títo ľudia naozaj stratia prácu a nedokážu sa zamestnať v inom odvetví, v akom pracujú. Tento región je tak kvalitne zalesnený a občania a ľudia, ktorí pracujú v tomto lesohospodárskom podniku celý život, sa dá povedať, nedokážu sa preorientovať alebo pregenerovať nejakým spôsobom na nejaký mäkký turizmus, to sa jednoducho nedá. Ak toto sa stane a prejde z ministerstva pôdohospodárstva tieto všetky funkcie na ministerstvo životného prostredia, teda konkrétne na Štátnu ochranu prírody, títo ľudia stratia prácu, môžme sa baviť o tom, ako chceme, kde chceme, stane sa to. Títo ľudia sa stanú nezamestnanými, je to tak chudobný región, že inú prácu si tam naozaj nevedia nájsť.
Richter, Ján, minister práce, sociálnych vecí a rodiny SR (2019-06-20):
Ďakujem pekne za slovo. Vážený pán podpredseda Národnej rady, pani poslankyne, páni poslanci, predloženým vládnym návrhom zákona, ktorým sa mení a dopĺňa zákon 311 Zákonník práce v znení neskorších predpisov, sa do právneho poriadku Slovenskej republiky transponuje smernica Európskeho parlamentu a Rady z 28. júna minulého roku, ktorou sa mení smernica 96 o vysielaní pracovníkov v rámci poskytovania služieb. Návrh zákona upravuje práva zamestnancov vyslaných na výkon prác na územie Slovenskej republiky a povinnosti zamestnávateľov, ktorí ich vysielajú z územia iného členského štátu Európskej únie. Návrh zákona rozdeľuje vyslanie zamestnancov na výkon prác z hľadiska dĺžky trvania na krátkodobé, t. j. do 12 mesiacov, a dlhodobé nad 12 mesiacov, pričom umožňuje vysielajúcemu zamestnávateľovi požiadať o predĺženie lehoty z 12 mesiacov až na 18 mesiacov. Návrhom zákona sa zároveň rozširuje rozsah takzvaného tvrdého jadra pracovných podmienok, a to: Po prvé, doteraz garantované poskytovanie iba minimálnej mzdy sa rozširuje na garanciu poskytovania všetkých povinných zložiek mzdy, napríklad príplatky za sviatok, sobotu, nedeľu, nočnú prácu. Po druhé, pri prideľovaní zamestnanca k užívateľskému zamestnávateľovi sa budú poskytovať porovnateľné pracovné podmienky, aké patria kmeňovým zamestnancom. A po tretie, dopĺňajú sa podmienky ubytovania poskytovaného zamestnávateľom a cestovné náhrady pri pracovných cestách alebo cestách do obvyklého miesta výkonu práce. V nadväznosti na úpravy v Zákonníku práce sa novelizuje aj zákon o cestných náhradách a zákon o cezhraničnej spolupráci pri vysielaní zamestnancov na výkon prác pri poskytovaní služieb. Ďakujem. Skončil som.
V. Veteška, podpredseda NR SR: (2007-05-10):
Prosím spravodajcu pána Džurinu, aby uviedol spravodajskú správu.
Hrnčiar, Andrej, podpredseda NR SR (2016-07-07):
Vážené panie poslankyne, vážení páni poslanci... (Ruch v sále. Zaznievanie gongu.) Vážené panie poslankyne, vážení páni poslanci, poprosím kľud v sále. Predseda Národnej rady včera odložil začiatok 8. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 8. schôdzi Národnej rady. O ospravedlnenie požiadali poslanci pán Miroslav Beblavý, Jozef Burian, Vladimír Faič, Martin Fedor, Stanislav Mizík, Jana Nehézová, Peter Pamula, Martina Šimkovičová. O ospravedlnenie neúčasti z dôvodu práceneschopnosti požiadala poslankyňa Katarína Macháčková. Na zahraničnej pracovnej ceste je predseda Národnej rady Andrej Danko, podpredsedovia Národnej rady Béla Bugár, Martin Glváč a poslanci Ľuboš Blaha, Anton Hrnko, Ladislav Kamenický, Jana Kiššová, Boris Kollár, František Šebej a Radoslav Procházka. Prosím, prezentujte sa. (Reakcia z pléna.) Ešte nie je otvorená schôdza, takže nemôžem dávať procedurálne návrhy, keďže nie je otvorená schôdza. (Reakcie z pléna.) Prosím, prezentujte sa. (Prezentácia.) Prítomných 69. Konštatujem, že Národná rada nie je schopná sa uznášať, pretože nie je prítomná nadpolovičná väčšina všetkých poslancov. (Hlučné reakcie z pléna.) Odkladám začiatok schôdze o jednu hodinu, kedy opäť zistím prítomnosť poslancov. (Prerušenie rokovania o 9.03 hodine.) (Pokračovanie rokovania o 10.00 hodine.)
Kollár, Boris, poslanec NR SR (2019-04-05):
Kolegom ďakujem za vaše faktické poznámky. Ja by som sa viacej sústredil na pani kolegyňu Sárközy. Pani kolegyňa, vy ste tu boli celý čas, keď som vystupoval? Lebo asi nie, lebo ste reagovali na niečo, o čom som vôbec nehovoril. Alebo vám to niekto zle preložil zo slovenčiny do maďarčiny? Preto lebo, pri všetkej úcte, pani kolegyňa, ja som ani slovom nepovedal, že by štát mal financovať nejaké letiská, preboha živého! Ja neviem, či ste, ja vám to môžem dať potom, ja neviem, možno aj preložiť do maďarčiny, pri všetkej úcte, ale ja to mám všetko napísané a ja som tu ani raz nespomenul, že by štát mal financovať nejaké letiská. Takže vy ma tunak upozorňujete, aby, že, a vysvetľujete mi odborne, že mám si to naštudovať, že štát nemôže financovať letiská. Ale veď tuná nepadlo jedno slovo, pani kolegyňa. Tak buď nedávate pozor, čo mi je veľmi ľúto, alebo ste tomu nerozumeli, čo som v slovenskom jazyku hovoril. Teraz by som chcel, teraz by som chcel povedať k tomu. Ja som upozorňoval na jednu vec, že sa chystá, okrem toho všetkého čo tunak je problémy v doprave, že sa tuná chystajú problémy, chystá sa tu novela a teraz nebudú tie plochy, letiská sa zmenia na nejaké letištné plochy a nebude tuná chránená, chránené tie letiskové plochy, že sa budú, že developeri si to rozkúskujú. Na to upozorňujem. Toto treba riešiť a nie podporu finančnú, finančnú podporu letísk, preboha živého, pani kolegyňa! A na toto som ešte upozorňoval, že likvidačné je pre nich tých 5-tisíc euro, to sú drobné aerokluby, ktoré naozaj využívajú policajti, hasiči a využíva to celá sieť poľnohospodárstva. Však si predstavte, že to sú, to sú, celé Slovensko máme pretkané tými letištnými plochami a tie je treba chrániť, preto lebo keď sa nám čokoľvek stane, my už dnes sme potravinovo nesebestační a teraz keď ešte aj toto zrušíme a nastaváme si tam všade domy a na základe tejto zmeny to bude možné urobiť, už nebudú mať tú ochranu, no tak potom skončíme veľmi zle. Ja na toto upozorňujem, pani kolegyňa, ja som nepovedal ani jedno jediné slovo o tom, že by mal štát financovať nejaké letiská, preboha živého, pri všetkej úcte. Ďakujem.
T. Cabaj, podpredseda NR SR: (2009-12-03):
Gestorský výbor pre verejnú správu a regionálny rozvoj určil za spravodajcu pána poslanca Pavla Gogu, ktorému týmto dávam slovo.
Figeľ, Ján, podpredseda NR SR (2015-11-12):
Ďakujem pekne, tým sme uzavreli písomnú časť rozpravy o novele Trestného zákona, teda o návrhu nového zákona na účely Trestného zákona. Pýtam sa teraz, kto sa hlási do rozpravy ústne. Nech sa páči, dvaja páni poslanci: Daniel Lipšic a Alojz Hlina. Uzatváram ďalšiu možnosť a vyhlasujem prestávku na prípravu hlasovania, ktoré bude za chvíľu. (Prestávka.) (Po prestávke.)
E. Vestenický, poslanec: (2010-03-04):
Ďakujem.
Burian, Jozef, poslanec NR SR (2017-01-31):
Teraz, prosím, dajte hlasovať o pozmeňujúcich návrhoch ústavnoprávneho výboru v zmysle § 90 o rokovacom poriadku pod bodmi 1 a 2 spoločne s odporúčaním schváliť.
Žiga, Peter, podpredseda NR SR (2024-06-27):
Pán poslanec Škripek.
Figeľ, Ján, podpredseda NR SR (2012-12-06):
Ďakujem pekne aj ja. Na vystúpenie pána poslanca sú dve faktické poznámky. Končím možnosť. Nech sa páči, Martin Fronc.
Fico, Robert, predseda vlády SR (2014-02-06):
Ďakujem pekne. Vážená pani podpredsedníčka Národnej rady, vážení členovia vlády, vážená Národná rada, dovoľte mi, aby som v znení príslušných ustanovení rokovacieho poriadku Národnej rady ospravedlnil z dnešnej hodiny otázok a interpelácií neprítomných členov vlády a oznámil ministrov poverených ich zastupovaním. Neprítomný je podpredseda vlády a minister vnútra Robert Kaliňák, zastupuje ho minister dopravy, výstavby a regionálneho rozvoja Ján Počiatek. Rovnako je neprítomný minister životného prostredia Peter Žiga, zastupuje ho minister pôdohospodárstva a rozvoja vidieka Ľubomír Jahnátek. Všetci ostatní členovia vlády by mali byť k dispozícii na zodpovedanie otázok. Som pripravený, pani podpredsedníčka, v stanovenom limite odpovedať na položené otázky.
Hrušovský, Pavol, predseda NR SR (2011-10-21):
Panie poslankyne, páni poslanci, prosím, aby ste sa vrátili do rokovacej sály. Mám informáciu, že ústavnoprávny výbor rokovanie skončil. Panie poslankyne, páni poslanci, pristúpime k rokovaniu o návrhu ústavnoprávneho výboru na vydanie zmeny Ústavy Slovenskej republiky. Prosím teraz pána predsedu a navrhovateľa v jednej osobe, aby návrh uviedol a odôvodnil, aj keď ste tak urobili pri prvom čítaní, ale v druhom táto povinnosť rovnako pre vás vyplýva, preto môžete byť stručnejší, ale musím procesne pokračovať v súlade s rokovacím poriadkom. Nech sa páči, pán predseda, navrhovateľ.
Šeliga, Juraj, podpredseda NR SR (2020-09-17):
Panie poslankyne, páni poslanci, budeme pokračovať v prerušenom rokovaní hlasovaniami a teraz hlasovaním o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde, je to tlač 201, bod 18 schváleného programu. Poprosím pána poslanca Cmoreja, ktorý je spravodajcom, aby uviedol toto hlasovanie v prvom čítaní. (Hlasovanie o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 201.)
Jurzyca, Eugen, poslanec NR SR (2018-12-07):
Ďakujem pekne. Kratučko o tom istom, ako minule som hovoril k tomuto zákonu jeden dôvod navyše, a síce, nie k tomuto zákonu, k tomuto pozmeňujúcemu návrhu, jeden dôvod do dôvodovky ponúkam navyše, a síce ten, že my dnes nevieme, aký je dopad na verejné financie veľmi nízkopríjmových ľudí a mali by sme to vedieť, lebo je celkom možné, že tých veľmi nízkopríjmoví jednoducho odvádzajú menej na financovanie verejných statkov, než, než koľko využívajú z tých verejných statkov, zdravotníctvo, školstvo, súdnictvo, polícia a tak ďalej atď. Toto by sme mali vedieť, pretože ak tá štruktúra prichádzajúcich bude taká, že väčšinou to budú ľudia s mzdou blízkou minimálnej, tak nám to môže zaťažiť verejné financie. Toto, čo navrhuje pani Simona Petrík, je taká jednoduchšia regulácia a také jednoduchšie riešenie tohto problému. Ono by malo byť urobené na základe fakt dobrých analýz, ale keďže ich nemáme, tak považujem tento návrh za, za dobrý. Ďakujem.
Kollár, Boris, predseda NR SR (2022-11-29):
(Zaznievanie gongu.) Súhlasím so stranou SMER a zvolávam poslanecké grémium ihneď. Ďakujem pekne. (Prestávka.)
Mojš, Milan, poslanec NR SR (2019-10-16):
Pán predsedajúci, keďže sme hlasovali o pozmeňujúcich návrhoch z informácie o prerokovaní vo výboroch a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
T. Cabaj, podpredseda NR SR: (2010-02-05):
Slovo má pán poslanec Alexander Slafkovský.
Hrnčiar, Andrej, podpredseda NR SR (2018-05-29):
Faktická poznámka, pán poslanec Jarjabek.
Suja, Miroslav, poslanec NR SR (2021-11-24):
Ďakujem za slovo, pán predsedajúci. Pán poslanec Čekovský, ste hovorili, že aby sme odkryli tie médiá, že kto ich vlastní, že či ich nevlastní nejaký skvelý žurnalista. No ja by som bol rád, ale podľa mňa nikto so zdravým rozumom si nemyslí, že nejaký skvelý žurnalista vlastní nejaké médiá, alebo nejaký chudobný človek. Netvárme sa, že médiá vlastnia nejakí chudáci, vždy ich vlastnili a budú vlastniť milionári, takže zbytočne sa tu niečo o tom rozprávame alebo čítame, lebo tak to je, aj tak to bude, lebo keď raz na to nemáte, tak tie noviny si nekúpite, takže na čo sa o tom debatíme, a môžte byť dobrý žurnalista akokoľvek, tak v živote si nezarobíte na to, aby ste si kúpili nejakú Markízu a podobne, takže toto je akože dosť trápne. Vy sám ste tu povedali, že: „Nemám žiadne údaje ani podklady, ale tieto sumy sú prestrelené.“ Tak z čoho vychádzate, keď nemáte žiadne údaje? Bo ak sme aspoň trošku zdatní, tak musíme z niečoho vychádzať. A z domneniek, no z toho sa tu nikto nenaje, to každý máme nejaké, ale ak hovoríme o číslach a o financovaní, tak mali by sme mať aspoň základné informácie, a nie len tak povedať: „Nemám žiadne údaje, ale tie čísla sú prehnané,“ takže to je podľa mňa ďalšia taká sprostosť, pardon, za výraz, z vašich úst. A teraz tie dezinformačné médiá. Viete, to sú podľa mňa každé, ktoré majú iný názor, ako máte vy, alebo majú inú pravdu, ako tú vašu, lebo ja si neviem predstaviť, že ja by som určil, že čo sú podľa vás dezinformačné médiá. Ja neviem, Denník E, N alebo SME, alebo Hlavné správy, alebo čo? Kto to určí? Vy alebo ja? Lebo podľa mňa sú niektoré iné, podľa vás sú niektoré iné, takže dezinformačné média, tiež by som si dával pozor, že kto koho ide určovať alebo segregovať.
Dostál, Ondrej, poslanec NR SR (2019-01-31):
Správa ústavnoprávneho výboru ani stanovisko gestorského výboru neboli schválené. Informácia o prerokovaní návrhu zákona v druhom čítaní vo výboroch Národnej rady neobsahuje žiadne pozmeňujúce ani doplňujúce návrhy. A teraz pristúpime k hlasovaniu o pozmeňujúcom návrhu pána poslanca Pčolinského, ktorý sa týka, účinok, posunutia účinnosti zákona, ktorý odznel v rozprave. Pán predsedajúci, dajte, prosím, o tomto pozmeňujúcom návrhu pána poslanca Pčolinského hlasovať.
Jarjabek, Dušan, poslanec NR SR (2020-07-15):
Ďakujem pekne za slovo, pán predsedujúci, predsedajúci. Dámy a páni, opäť len taký krátky pohľad do minulosti a pamätám si tuná v tom bývalom parlamente, keď tuná bola veľmi ostrá dibata, debata o kandidátoch na funkciu ústavného sudcu. Dlhé hodiny sme sa tuná bavili o špecifikácii kandidátov na ústavného sudcu, kde súčasná koalícia, vtedy opozícia, tvrdo trvala na tej špecifikácii, tvrdo trvala, ja sa pamätám, v prípade istých ľudí, kde nebolo jasné, či sú len notári, alebo aj niečo iné, kde ste mali obrovské výhrady a kde dokonca to zaváňalo aj daním na Ústavný súd, dnes ako keby to neplatili. Dnes hovoríte niečo úplne iného v rámci špecifikácie a v podstate by sa mohol stať kandidátom, alebo dokonca teda aj generálnym prokurátorom, alebo teda špeciálnym prokurátorom akýkoľvek absolvent právnickej fakulty. V tejto chvíli vám to je úplne jedno. Na tú špecifikáciu vôbec nehladíte. Práve naopak, otvárate dokorán v rámci demokracie ponímanej vami, otvárate dvere dokorán všetkým, proste prihláste sa, ak sa chcete prihlásiť, a pri tom Ústavnom súde vám to vadilo. Presne ste hovorili opak a tiež ste hovorili o tej tzv. demokracii presne takisto, ako o tom hovoríte teraz. Tak čo vlastne chcete? Kde sú tie pravidlá hry, ktoré vy chcete dodržiavať, vážení právnici? Ďakujem za pozornosť.
Pleštinská, Zita, poslankyňa NR SR (2021-03-31):
Ďakujem, pán predsedajúci. Tak ako som povedala a predniesla spoločnú správu výborov, a teda dva pozmeňujúce návrhy, ktoré tu predniesol pán navrhovateľ v mene poslancov a takisto pán Vetrák, odporúčame schváliť a budeme hlasovať o tomto návrhu zákona, to je tlač 390, o 11.00 hodine. Ďakujem pekne.
Gašpar, Tibor, podpredseda NR SR (2024-09-13):
Ďakujem spravodajcovi. Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Konštatujem, že nie. Chce sa vyjadriť k rozprave spravodajca? Tiež nie. Prerušujem rokovanie o tomto bode programu. Budeme pokračovať prvým čítaním o návrhu poslanca Miroslava Čellára na vydanie zákona, ktorým sa mení zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov. Návrh zákona je pod tlačou 389, návrh na jeho pridelenie na prerokovanie výborom je v rozhodnutí č. 414. Dávam slovo poslancovi Miroslavovi Čellárovi, aby návrh zákona uviedol. [Rokovanie v prvom čítaní o návrhu poslanca Národnej rady Slovenskej republiky Miroslava Čellára na vydanie zákona, ktorým sa mení zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , tlač 389.]
Šebová, Zuzana, poslankyňa NR SR (2021-02-05):
Tým sme vyčerpali hlasovanie o všetkých pozmeňujúcich návrhoch zo spoločnej správy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím o tom hlasovať,
Bugár, Béla, podpredseda NR SR (2019-09-17):
Ďakujem. Teraz dávam slovo spoločnému spravodajcovi z výboru pre sociálne veci pánovi poslancovi Burianovi.
Danko, Andrej, podpredseda NR SR (2024-06-26):
Na vystúpenie pána ministra dve faktické. Prvý poslanec Hlina.
Bugár, Béla, podpredseda NR SR (2017-12-06):
Pán poslanec Matovič, nemôžte vyrušovať, lebo vás vykážem z rokovacej sály.
Galko, Ľubomír, poslanec NR SR (2023-11-28):
Ďakujem pekne. Ja mám jednu poznámku k vášmu vystúpeniu, pán Ševčík. Láskavo prosím, nevnášajte rozpor a nevraživosť medzi jednotlivé zložky a príslušníkov ozbrojených zborov, či sú to policajti, alebo vojaci, hasiči, colníci, príslušníci Zboru väzenskej a justičnej stráže alebo iných ozbrojených zložiek. Ich poslanie, lebo to, čo robia je poslanie, nie zamestnanie, ich poslanie je u každej časti ozbrojenej zložky unikátne a jedinečné. Ak ich niečo spája, tak je to ich odvaha a pripravenosť starať sa o našu bezpečnosť a byť pripravení za vlasť a za nás položiť aj svoje životy. Neporovnávajte tu ich platy, ich nasadenie v práci, ich akože narobenie sa. Už vonkoncom tu nedehonestujte vojakov a príslušníkov Ozbrojených síl Slovenskej republiky. Je to nielen neetické, ale je to aj nekorektné a hlavne je to neodborné a neprofesionálne, lebo takto sa to porovnávať ani nemá a ani nedá. Čo treba robiť, je to, že si ich pôsobenie budeme ako politici aj ako občania vážiť, a vždy, keď je na to príležitosť, tak týmto ľuďom bez ohľadu na to, v ktorej ozbrojenej zložke pôsobia, vyslovíme svoju vďačnosť a uznanie. Ďakujem pekne. (Potlesk.)
P. Hrušovský, predseda NR SR: (2003-09-16):
J. Drgonec, poslanec: Dobre, čiže len pridelenie výboru.
Glváč, Martin, podpredseda NR SR (2018-02-13):
Pán poslanec Klus.
Dostál, Ondrej, poslanec NR SR (2019-06-27):
Pán poslanec Pčolinský, každá strana má rovnaký limit. No vidno, že ani tá hodina dvadsať, čo som tu vystupoval, ako to pán podpredseda Bugár spočítal, nestačila na to, aby ste porozumeli tomu, čo je v zákone napísané. Tie limity nebudú rovnaké. Pretože politická strana, ktorá má príspevok zo štátneho rozpočtu, má len zo štátneho rozpočtu vyšší príjem často za to volebné obdobie, ako ten limit, ktorý vy navrhujete pre všetky strany. Ale pre tie iné strany to bude jediný príjem, jediný príjem sú dary, pôžičky a, ak prejde váš návrh, tak príjmy, príjmy aj z členského. A niektorá strana nebude môcť mať vyššie príjmy celkové ako 3,5 milióna. Iná strana má len zo štátneho rozpočtu; to nie sú rovnaké podmienky. Pán predseda, podpredseda Bugár, Goebbelsova metóda, štyrikrát som vystúpil, no obmedzuje to alebo neobmedzuje? No obmedzuje to v tom napríklad, že som nestihol odpovedať na všetky otázky a vyjadrenia, s ktorými prišiel pán poslanec Pčolinský. Možno by mi na to stačili tri minúty, že by som dokončil svoj druhý príspevok, ale nemal som ich. Lebo tam bolo 10 minút, koniec. Čiže je to obmedzujúce. Ja nevravím, že je to protiústavné. Áno, parlament si to stanovil, myslím si, že je to zlé, netvrdím, že je to protiústavné. A teda na margo toho, že ja som nikdy nebol v normálnej strane. No neviem, či vy ste práve ten, ktorý má právo posudzovať, čo je to normálna strana a čo to nie je normálna strana. Ale ja vám môžem zase povedať, že som nikdy nebol v strane, ktorú ovládal nejaký oligarcha, nikdy som nebol v strane, ktorá si robila zo štátu svoj... (Prerušenie vystúpenia časomerom.)
Pročko, Jozef, poslanec NR SR (2023-12-14):
Pani Gažovičová, vaše vystúpenie bolo naozaj v intenciách toho, čo sa tu dialo. Absolútne. Potvrdil som si celú túto rozpravu, vypočul som si všetkých mojich kolegov a dialo sa presne toto isté. Pozrite tam vzadu. Myslíte, že ich upozorní? Vyrušujú. Prídu na chvíľočku. Toto je to, čo sa tu dialo. Nová politická kultúra. Nová politická kultúra. Viete, prečo robia tieto veci, prečo nás nechajú dlho do noci takto rozprávať? Pretože si myslia, že národ to nepočuje. Ale národ to počuje. Oni sa veľmi ponáhľajú, veľmi sa ponáhľajú s Trestným zákonom, s rozpočtom, oni veľmi dobre vedia, že musia to prerušiť. No dnes Podmanický spravil skvelú vec. Ukázal svetu, ako to myslia s tou slobodou slova. Viete, my nemáme iné právo, ako rozprávať v rozprave. A Podmanický, ten ktorý ma plné ústa slobody slova, nám chcel zrušiť naše právo. Naše právo! Toto je tá ich parlamentná demokracia, to je to nové. Ale čo chceme od nich? Oni sa toho boja, boja sa. Boja sa špecializovaného... (Prerušenie vystúpenia predsedajúcim.)
Adamčík, Eduard, poslanec NR SR (2016-10-12):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Šimečka, Michal, podpredseda NR SR (2024-06-11):
Ďakujem veľmi pekne. Tým vyhlasujem rozpravu za skončenú. A s procedurálnym návrhom sa hlási pán poslanec Pročko, nech sa páči.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 139, za 96, proti 1, zdržalo sa 37, 5 nehlasovali. Konštatujem, že sme tento návrh schválili. Budeme pokračovať hlasovaním v prvom čítaní o návrhu poslancov Haláka, Žitňanskej a Šofranko na vydanie zákona, ktorým sa mení a dopĺňa Autorský zákon. Je to tlač 1251, bod 88 schváleného programu. Prosím spravodajkyňu z výboru pre kultúru a médiá poslankyňu Moniku Kozelovú, aby hlasovanie uviedla. (Hlasovanie o návrhu poslancov Národnej rady Slovenskej republiky Róberta Haláka, Jany Žitňanskej a Márie Šofranko na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov , tlač 1251.)
M. Číž, podpredseda NR SR: (2008-10-28):
(Hlasovanie.) Prítomných 139 poslancov, za návrhy 108 poslancov, zdržalo sa 31 poslancov. Konštatujem, že tieto návrhy zo spoločnej správy sme schválili.
Šimko, Igor, poslanec NR SR (2024-04-23):
Termín hlasovania bude na najbližšom hlasovaní, pravdepodobne po porade. Ďakujem pekne.
Bugár, Béla, podpredseda NR SR (2017-04-07):
Ďakujem. Dávam slovo teraz spravodajcovi, ktorého určil navrhnutý gestorský výbor pre sociálne veci, pánovi poslancovi Mihálovi. Nech sa páči.
Kuriak, Milan, poslanec NR SR (2023-05-17):
Ďakujem za slovo. Kolega Jaro, ja sa iba krátko vyjadrím k medveďom, keď si ich spomenul v rozprave, lebo naozaj pravidelne dostávam nielen z môjho regiónu, ale už aj z iných oblastí Slovenska, aby sme s tými medveďmi niečo konečne robili, lebo naozaj ja neviem kedy, kedy si uvedomíme závažnosť tejto situácie. Ľudia majú čoraz väčší strach zo stretu s medveďom, a to nie iba na prechádzkach v lese, ale už aj v tesnej blízkosti ich príbytkov. Výskyt medveďov sa zväčšuje práve už aj v mestách a obciach. A neviem, včera alebo predvčerom som telefonoval s jedným poľovníkom v inej veci, úplne iné niečo sme riešili a on mi vraví: „A s tými medveďmi, veď si vravel, že snáď sa to bude riešiť a nejak regulovať a nič sa nerobí.“ Dal mi aj príklad, že len v revíri, v ktorom on aj poľuje, ale hlavne sa stará o ten revír, tak majú tam pätnásť medveďov a ešte pred troma rokmi tam evidovali tri. Teraz majú fotopasce, takže majú to aj nasnímané, že katastrofa. Už ich manželky sa boja s nimi chodiť na romantické večere do posedov, že aj toto je jedna z vecí, ale naozaj je to, je to realita. Veľmi sa teším, že včera som konečne dostal prísľub, prísľub od jedného ochranára, že v najbližších dňoch ide riešiť problém s medveďmi na ministerstvo životného prostredia, lebo doteraz keď som sa dopytoval, že, proste bolo to hlúpe, buď sa neodpovedalo na moje požiadavky, ale včera som dostal prísľub, naozaj na základe toho prísľubu, mám to v hľadáčiku, budem to veľmi-veľmi dôsledne, budem sa o túto tému zaujímať a verím tomu, že teraz nové vedenie ministerstva životného prostredia túto situáciu vyrieši. Ja inak medvede mám veľmi rád, sa mi táto šelma veľmi páči, je to naoz... (Prerušenie vystúpenia časomerom.)
Šeliga, Juraj, podpredseda NR SR (2021-02-25):
Pani poslankyňa Vaňová.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 131 poslancov, za návrh hlasovalo 75, zdržalo sa 56 poslancov. Konštatujem, že návrh bol schválený. Budeme pokračovať hlasovaním v druhom čítaní o vládnom návrhu zákona, ktorým sa dopĺňa Občiansky zákonník (tlač 1062). Prosím teraz pána poslanca Nemkyho, aby ako spravodajca uviedol jednotlivé hlasovania. (Hlasovanie o vládnom návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 1062.)
Blanár, Juraj, podpredseda NR SR (2022-05-20):
Pán poslanec Richter, môžete reagovať na faktické poznámky.
Ráž, Jozef, minister dopravy SR (2024-10-23):
Dobrý deň. Ďakujem za slovo. Na rokovanie Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vážený pán predseda Národnej rady, vážené pani poslankyne, páni poslanci, dovoľte mi, aby som uviedol tento zákon. Účelom zákona je upraviť proces činnosti a právnych inštitútov v oblasti železničných dráh a dopravy na železničnej dráhe, ktoré sú upravené vo vnútroštátnej legislatíve transponovaním smernice o interoperabilite železničného systému v Európskej únii a smernice o bezpečnosti železníc a zároveň sú tieto činnosti a právne inštitúty bližšie špecifikované vo vykonávacích aktoch, ktoré boli prijaté na základe uvedených smerníc. Zároveň na základe poznatkov z aplikačnej praxe návrh zákona upravuje právne inštitúty, ktoré majú pozitívny vplyv na podnikateľské prostredie v dráhovej doprave. Novým prerozdelením špeciálnych dráh sa zjednodušili podmienky na ich prevádzkovanie za súčasného zaručenia bezpečnosti prevádzky, čím ich prevádzkovatelia ušetria finančné prostriedky a môžu ich investovať napríklad do obnovy vozového parku. Negatívny vplyv na podnikateľské prostredie má návrh zákona v zvýšení správnych poplatkov v oblasti železničnej dopravy, keďže správne poplatky sa dlhodobo nezvyšovali a pričom cena práce a prípadných prostriedkov na jej činnosť sa výrazne zvýšila. Návrh zákona je v súlade s Ústavou Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Návrh zákona bude mať pozitívny vplyv na rozpočet verejnej správy, pozitívny a negatívny vplyv na podnikateľské prostredie, nebude mať sociálne vplyvy ani vplyvy na služby verejnej správy pre občanov a na informatizáciu spoločnosti, životné prostredie, manželstvo, rodičovstvo a rodinu. Dovoľujem si vás požiadať o podporu pri prerokovaní predloženého vládneho návrhu zákona a o jeho schválenie v druhom čítaní a zároveň vyslovujem súhlas s pozmeňujúcimi a doplňujúcimi návrhmi zo spoločnej správy výborov. Ďakujem pekne.
Bugár, Béla, podpredseda NR SR (2017-06-16):
Pán poslanec Bernaťák.
Zimenová, Zuzana, poslankyňa NR SR (2017-05-18):
Ďakujem za slovo. Chcem poďakovať svojej predrečníčke Erike Jurinovej za jej príspevok a pripájam sa k jej slovám s vďakou, pani Stavrovská, ďakujem za túto správu aj za vašu prácu, ktorú robíte. Chcem reagovať na to, čo, Erika, si povedala, že sa ti zdá napriek tej kvalitnej práci, že je to ako keby funkcia alebo úrad navyše. Ja si to nemyslím, ja mám práve z toho počtu tých všetkých prípadov, ktoré sme aj v tej správe mohli vidieť, ale ktoré aj vy veľmi, veľmi prehľadne a veľmi dobre prezentujete aj na web stránke, to znamená, aj verejnosť sa môže oboznámiť s týmito prípadmi, tak na základe tohoto je vidno, že to nie je zbytočná úloha. A nebudem teraz hovoriť ani o tej správe, ale o reakciách ľudí, ktorí sa na vás obracajú. Lebo ja poznám veľa prípadov a príbehov týchto ľudí a poznám aj týchto ľudí osobne, ktorí hovoria, že s veľkou dôverou sa obracajú na vás a pokúšate sa im pomáhať. A musím povedať, že na jedného človeka by to všetko jednoducho bolo toho veľa, čo, čo rieši aj ombudsmanka, aj váš úrad, aké prestúpenia nášho štátu voči právam občanov, konkrétne v tomto prípade voči právam osôb so zdravotným postihnutím, tých prípadov je veľmi veľa. Ja som veľmi rada, že na tomto mieste ste. A dokonca musím povedať, že vy riešite aj prípady detí, ktoré spadajú pod kuratelu inej komisárky, ale často, ak tie deti sú so zdravotným postihnutím, obracajú sa tie rodiny radšej na vás. A za to klobúk dolu, že ste ochotná a schopná pomáhať naozaj na všetky možné strany. Ďakujem vám veľmi pekne.
Bugár, Béla, podpredseda NR SR (2019-06-26):
Nech sa páči, prezentujme sa a hlasujme. (Hlasovanie.) Prítomných 142, za 76, proti 9, zdržalo sa 57 poslancov. Konštatujem, že návrh sme schválili. Teraz prosím pani poslankyňu Verešovú, aby uviedla hlasovanie v druhom čítaní o vládnom návrhu zákona, ktorým sa mení a dopĺňa zákon č. 308/93 Z. z. o zriadení Slovenského národného strediska pre ľudské práva (tlač 1264). Nech sa páči. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov , tlač 1264.)
P. Paška, predseda NR SR: (2010-03-03):
(Hlasovanie.) 130 prítomných, 99 bolo za, 3 proti, 25 sa zdržalo, 3 nehlasovali. Tento návrh sme schválili.
P. Hrušovský, podpredseda NR SR: (2002-05-29):
(Hlasovanie.) 107 prítomných, 103 za, 3 sa zdržali, 1 nehlasoval. Body 1 až 5 zo spoločnej správy sme schválili.